मुंबई. 22 साल की एक लड़की से सरेआम बदतमीजी करने की दोषी 11 महिलाओं और एक पुरुष को सेशन्स कोर्ट ने दो साल की सजा सुनाई है। इन सभी को एक लड़की के कपड़े फाड़ने और उसे नेकेड घुमाने के मामले में यह सजा सुनाई गई है। घटना मुंबई के शिवड़ी इलाके में 2010 में हुई थी। खास बात यह है कि कोर्ट ने इस मामले में आरोपी महिलाओं को भी आईपीसी सेक्शन 8 के तहत सजा सुनाई।
कोर्ट ने क्या कहा?
- आईपीसी का सेक्शन 8 जेंडर को डिफाइन करता है। इसके मुताबिक, किसी भी व्यक्ति (चाहे वह पुरुष या महिला) के लिए HE शब्द का ही इस्तेमाल किया जाएगा।
- महिला से बदतमीजी के लिए सेक्शन 354 के तहत सजा दी जाती है। इसमें साफ कहा गया है कि आरोपी किसी भी जेंडर का क्यों न हो, उसे पुरुष ही माना जाएगा।
- इसका मतलब यह हुआ कि सेक्शन 354 को महिलाओं के लिए भी इस्तेमाल किया जाएगा।
- जिस तरह से लोगों ने भीड़ ने लड़की पर हमला बोला, उसे घसीटकर घर के बाहर लाए, उसके कपड़े फाड़े, उसे हीनियस क्राइम माना जाएगा।
बदला लेने के लिए की थी हरकत
- पुलिस के मुताबिक, विक्टिम लड़की के भाई ने आरोपी परिवार की एक बच्ची के साथ रेप किया था। आरोपी परिवार ने बदला लेने के लिए रेपिस्ट की बहन के साथ यह हरकत की थी।
- 17 जून, 2010 को भीड़ ने लड़की पर अटैक कर दिया।
- कोर्ट ने कहा कि रेप की घटना को लेकर आरोपी नाराज थे। उन्होंने गैरकानूनी रूप से भीड़ जुटाई।
इन लोगों को सजा
- मुमताज शेख (35), शबीना शेख (35), रेहाना शेख (32), कमरुन्निसा खान (40), मालती भगत (50), राबिया कोयरी (33), लालमनि बरेठा (50), अनीता वाघेला (30), कल्पना कोयरी (45), दामोदर मुले (42), शारदा यादव (41), सुनीता मिश्रा (40)।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva